O Manchester United repitió final a o anyo siguient, en o Estadio Olimpico de Roma, en ista ocasión frent a o FC Barcelona, en una trobada muit asperada por o que suposaba enfrentar a dos d'os chugadors mas en forma d'o momento, l'archentino Lionel Messi y o portugués Cristiano Ronaldo. O Barça completó o suyo triplete (Liga de Campions, Liga espanyola y Copa d'o Rei) en redotar a o conchunto anglés por 2-0, con gols de Samuel Eto'o y o propio Messi, impedindo a o Manchester estar o primer equipo en ganar a competición dos anyos seguius en a epoca d'a Liga de Campions.